Ο **Dani Gambino** είναι Έλληνας καλλιτέχνης, κατάγεται από την Αθήνα και ασχολείται με τη rap μουσική.

Βιογραφία
---------

Γεννήθηκε και μεγάλωσε στο Νέο Ηράκλειο της Αθήνας το 1991, εξού και η συχνή αναφορά του αριθμού *"14121"* που είναι ταχυδρομικός κώδικας της περιοχής, το μικρό του όνομα είναι Νίκος. Ξεκίνησε τα πρώτα του rap το 2009, επηρεασμένος ιδιαίτερα απο τους ΒήταΠεις και την ελληνική hip hop σκηνή των '00s. Ανήκει στο σύγχρονο (new-school) ελληνικό hip hop & drill και τα τραγούδια του εμπεριέχουν θέματα όπως τον αντιφασισμό, τις κοινωνικές ανισότητες, τον αντιεξουσιασμό, την οικονομική κρίση, την δυστυχία, τον μικροαστισμό, την αστυνομική βία και τον ρομαντισμό. H εκρικτηκότητα, ο συναισθηματισμός, ο κυνισμός, η εκδίκηση, το πάθος και ο επαναστατισμός είναι τα κύρια στοιχεία που χαρακτηρίζουν τα έργα του, τα οποία είναι εμπνευσμένα επι το πλείστον από τα προσωπικά βιώματα του και τις προσωπικές ιδεολογίες του, βρίσκοντας απήχηση ιδαίτερα στις νέες γενιές.

Στο σύνολο της καριέρας του έχει κυκλοφορήσει 3 Albums (*"Ανίχνευση", "Τσιγάρα στα Βαλκάνια", "Επικίνδυνοι πολίτες"*), 1 ομαδικό project (*"The Deal"*). Ενώ αριθμεί πολλά singles (πάνω από 15) και έχει λάβει επίσης μέρος σε πολλά κομμάτια άλλων καλλιτεχνών (Bloody Hawk, Wang, Immune, Tzamal, 12ος πίθηκος, Pindos Ateltico, Beats Pliz,ΠαιΦαν και Dof Twogee).

Μουσική Καριέρα
---------------

### Πρώτα βήματα & συνεργασία με Dj The Boy

Απο την μεγάλη του επιρροή από τους ΒηταΠεις και την αγάπη του για την στιχουργία, ο Dani ξεκινήσε το 2009 να γράφει τα πρώτα τραγούδια του και με την ενασχολήση του με το rap καταφέρνει στις αρχές του 2014 να δημοσιεύσει την πρώτη του δουλεία με το album *"Ανίχνευση"* ύπο το καλλιτεχνικό όνομα DAK που ήταν το παλιό ψευδώνυμο του στα πρώτα στάδια της μουσικής του.

Το άλμπουμ έγινε στο *GroundZero sound & design* studio όπου και την περίοδο εκείνη είχε την ευκαιρία να γνωρίσει διάφορους ράπερς και παραγωγούς, σε αυτές τις γνωριμίες ήταν και αυτή με τον γνωστό παραγωγό Dj The Boy. Κάνοντας ένα διάλειμμα σχεδόν 5 χρόνων (2014-2018), αποκτάει το νέο καλλιτεχνικό ονόμα Dani Gambino, εμπνευσμένο απο την ιταλό-αμερικάνικη μαφιόζική οικογένεια Gambino. Στα τέλη του 2018 ξανασυναντά τον Dj The Boy, ξεκινάνε συνεργασία μεταξύ τους, εντάσσεται παράλληλα στην δισκογραφική Elite music και δημοσιεύουν σε σύντομο χρονικό διάστημα διαφορές κυκλοφορίες το "δίδυμο" αυτό, με αποτέλεσμα την σταδιακή αναγνώριση του Dani αλλά και την ευρυτέρη του Dj The Boy.

### Τσιγάρα στα Βαλκάνια (2021)

Η πρώτη μεγάλη ανάγνωριση του θα γίνει με τα singles **"Ελα Πάρτο"** και το **"Απατεών"** συμμ. Ricta, το φθινόπωρο του 2020 στην οποία περίοδο, ο Dani ακουλουθεί έντονα το drill στοιχείο που αναπτυσσόταν ραγδαία στην ελληνική ραπ σκηνή την τότε εποχή.

Μετέπειτα των επιτυχιών αυτών, δημοσιεύει τον Φεβρουάριο του 2021, το πρώτο ολοκληρωμένο επαγγελματικό άλμπουμ (debut) ονόματι *"Τσιγάρα στα Βαλκάνια"*, ο οποιός θα έχει τεράστια αναγνωρίση, με hits όπως το **"131X"** και το **"Islamabad"**, στην ραπ σκήνη και την νεολαία αριθμώντας περισσότερες από **71 εκατομμύρια** αναπαραγωγές σε όλες τις πλατφόρμες.

### Επικίνδυνοι πολίτες (2023)

O Dani εντάσσεται στη Stay Independent δισκογραφική ως μέλος της Elite Music. Η επιτυχής συνεργασία του "δίδυμου" Dani και Dj The Boy συνεχίζεται και δημοσιεύουν το νέο τους δίσκο "*Επικίνδυνοι Πολίτες*" στις 17 Μαρτίου 2023 προς τιμήν του Rigo, ο οποίος ήταν καλός φίλος και συνεργάτης του Νίκου και έφυγε από την ζωή 2 χρόνια νωρίτερα. Το οπισθόφυλλο του άλμπουμ μάλιστα είναι το παγκάκι στο σημείο του δυστυχήματός του. Ο δίσκος απαρτίζεται από μια ταινία μικρού μήκους και 14 κομμάτια με επαναστατικό ύφος και έντονο το στοιχείο της hip hop. Σημαντικές επιτυχίες του είναι το **"Castellano"** και το **"Νέοι στο νοσοκομείο"**. Το *"Επικίνδυνοι Πολίτες"* έλαβε μεγάλη δημοσιότητα, ειδικά στο νεανικό κοινό με περίπου **78 εκατομμύρια** αναπαραγωγές εώς τώρα.

### The Deal (2024)

Ο Dani έχει συνεργαστεί πολλές φορές με τον Bloody Hawk και τον Wang, με αφορμή των επιτυχήμενων συνεργασίων αλλά και παρομοίας καλλιτεχνικής δραστηριότητας με τους δύο αυτούς καλλιτέχνες, κυκλοφόρησαν τον Μάρτιο του 2024 το ομαδικό τους EP (5 τραγούδια) με τίτλο *"The Deal"*, παραγωγής του Mateos NPS.

### Συναυλίες

Ως ράπερ χαρακτηριζέται από το πάθος και την δυναμική στα τραγούδια του και αυτό αποτυπώνεται και στις ζωντανές εμφανίσεις του, οι οποίες κατά εκείνον τις θεωρεί πολύ σημαντικές στο κομμάτι της μουσικής καριέρας του. Στο διάστημα 2021 - 2024 έχει κάνει διάφορα lives με αυτο που ξεχωριζεί να είναι η παρουσίαση του *"Επικίνδυνοι Πολίτες"* τον Ιούνιο του 2023 στον ανοιχτό χώρο του ΟΑΚΑ με πάνω από 11 χιλιάδες κόσμο καθιστώντας την μεγαλύτερη προσωπική του συναυλία.

Δισκογραφία
-----------

### Albums

* The Deal (*2024*) (Με Bloody Hawk & Wang)
* Επικίνδυνοι Πολίτες (*2023*)
* Τσιγάρα στα Βαλκάνια (*2021*)
* Ανίχνευση (*2014*)

### Singles

* Εκρηκτικά ft. Tzamal (*2024*)
* Still Standing ft. 12ος πίθηκος (*2023*)
* Πορσελάνη ft. Immune (*2023)*
* Πόλη του ατόφιου κακού E Minor ft. Beats Pliz (*2023*)
* Standby ft. Bloody Hawk (*2022*)
* Τότε ποιός ft. Dof Twogee & Hatemost (*2022*)
* Zulu (*2022*)
* Alemao ft. Tony Raw (*2021*)
* Τομάρι (*2021)*
* 1000 Κόσμοι ft. Wang (*2021*)
* Zinedine ft. Raps on The Run (*2021*)
* Απατεών ft. Ricta (*2020*)
* Hooligan (*2020*)
* Έλα πάρτο (*2020*)
* 24 Ώρες (*2020*)
* Πατησίων (*2020*)
* Paris (*2020*)
* Winners (*2020*)
* Τίποτα δεν με αγγίζει (*2020*)
* Ferma (*2019*)
* Παιδί (*2019*)
* Benz (*2019*)
* Glory Days (*2018*)

Παραπομπές
----------

1. ↑  Στεργιόπουλος, Αλέξανδρος (12 Φεβρουαρίου 2022). «Dani Gambino που 'σαι ρε αλάνι». *gazzetta.gr*.
2. ↑  Gpop, team (3 Μαρτίου 2021). «O Dani Gambino βάζει φωτιά στo ελληνικό Rap με το «Τσιγάρα στα Βαλκάνια»». *gpop.gr*.
3. ↑  Χρύσα, Π. (2021). «Συνέντευξη στο Rapnroll.gr: Dani Gambino και Dj The Boy». *rapnroll.gr*.
4. ↑  Κωνσταντάρας, Αντώνης (9 Απριλίου 2021). «O Dani Gambino Είναι Ερωτευμένος με τη Γειτονιά του». *vice.com*.
5. ↑  Μαντάς, Θοδωρής (8 Μαρτίου 2023). «2 χρονια "Τσιγάρα στα Βαλκάνια"». *unitedelements.gr*.
6. ↑  Στεργιόπουλος, Αλέξανδρος (29 Ιουλίου 2023). «Στο νο2 ο Dani Gambino». *gazzetta.gr*.
7. ↑  Σαββόπουλος & Παπαδημητρίου, Κώστας & Γιάννης-Ορέστης (10 Απριλίου 2023). ««Επικίνδυνοι Πολίτες»: Ένας ραπ δίσκος που σημάδεψε τη φετινή άνοιξη». *lifo.gr*.
8. ↑  Κωνσταντάρας, Αντώνης (19 Απριλίου 2023). «Dani Gambino: Ο Ηρακλειώτης ράπερ γέμισε το ΟΑΚΑ». *vice.com*.
9. ↑  Neolaia, team (8 Μαρτίου 2024). «Bloody Hawk x Dani Gambino x Wang - "The Deal": Η απόλυτη τριπλέτα του ελληνικού rap game είναι γεγονός». *neolaia.gr*.
10. ↑  Κυρίτσης, Κωνσταντίνος (12 Ιουνίου 2023). «Dani Gambino: Ο Ηρακλειώτης ράπερ γέμισε το ΟΑΚΑ». *ekfrasi.net*.
11. ↑  Παπανικολάου, Γιώργος (19 Ιουνίου 2023). «Στο live του Dani Gambino». *rejected.gr*.

Διαδίκτυο
---------